पाएं अपने शहर की ताज़ा ख़बरें और फ्री ई-पेपरडाउनलोड करें
नगरपालिका के स्वच्छ सर्वेक्षण 2021 का काम 4 कैटेगरी में पूरा हो गया है। कुल 6000 नंबरों के इस सर्वेक्षण में ओडीएफ केटेगरी के 1500 नंबरों में नपा को डबल स्टार रेटिंग मिली है। अब शेष बचे 3 कैटेगरी के 4500 नंबरों का ही रिजल्ट आना बाकी है। इसमें सिटीजन फीडबैक, स्टार रेटिंग और स्वच्छ सर्वे की अन्य केटेगरी शामिल हैं। पिछले साल 2020 में नपा को इस सर्वे में 85वीं आल इंडिया रैंकिंग मिली थी लेकिन इस बार नपा प्रशासन टाप 50 शहरों में शामिल होने की उम्मीद है।
सेग्रीगेशन यानी सूखा और गीला कचरा लोगों के घरों से अलग-अलग करके ही वाहनों में रखवाए जाने का नियम है। नपा की कचरा गाड़ियां वैसे तो अभी शहर के सभी 39 वार्डों में रोजाना पहुंचती हैं लेकिन वहां से कर्मचारियों को लोगों के घरों से सूखा और गीला कचरा अलग-अलग करके नहीं दिया जा रहा है। स्वास्थ्य विभाग के अधिकारी नरेंद्र तिवारी ने बताया कि शहर के विभिन्न इलाकों के 105 में से 63 घूड़ों को पूरी तरह से खत्म किया जा चुका है। 42 घूड़े में कचरा डंप होता है और उठाया जाता है।
फील्ड सर्वे में सबसे ज्यादा 3400 नंबर में से 2500 से ज्यादा की उम्मीद
नगरपालिका के स्वच्छ सर्वेक्षण कार्य विभाग के अधिकारी नरेंद्र तिवारी ने बताया कि इस सर्वे के कुल 6000 नंबरों में से ओडीएफ कैटेगरी के 1500 नंबरों का रिजल्ट आ चुका है। इसमें विदिशा नपा को डबल स्टार रेटिंग मिली है। अब सिंगल स्टार रेटिंग के 1100 और स्वच्छ सर्वे के अंतर्गत मटेरियल रिकवरी फेसिलिटी के 3400 नंबरों में नपा को 2500 से अधिक नंबरों की उम्मीद है।
शहर के बक्सरिया इलाके में यह एमआरएफ सेंटर खोला गया है। इसमें कचरे का सेग्रीगेशन किया गया है। इसमें ज्यादा नंबर मिल सकते हैं। सौंदर्यीकरण कार्य के तहत नपा ने मेन रोड पर स्ट्रीट लाइट के साथ रंग-बिरंगी एलईडी लाइट लगाई है। इससे पूरा मुख्य मार्ग रोशनी से जगमगा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva zho_Hant eng_Latn